தமிழ் சினிமா என்ற விதையை இம்மண்ணில் முதலில் விதைத்தவர் என்ற வரலாற்றுப் பெருமைக்கு சொந்தக்காரரானார் சாமிகண்ணு வின்செண்ட். 1914 ல் உருவான வெரைட்டி ஹால் என்ற சினிமா கொட்டகையை தொடர்ந்து கோவையில் 10-க்கும் மேற்பட்ட சினிமா அரங்குகளை அமைத்தார் வின்செண்ட். இவ்வாறு தமிழகத்தில் முதன் முதலாக சினிமா தியேட்டர் கட்டிய பெருமை சாமிக்கண்ணு வின்செண்ட், ஜேம்ஸ் வின்செண்ட் சகோதரர்களையே சாரும். வெரைட்டி ஹாலை ஒட்டியே சகோதரர்கள் தாங்கள் குடியிருக்க ஒரு பிரம்மாண்ட வீட்டையும் கட்டினர். பின்னாளில் அப்பகுதி வெரைட்டி ஹால் ரோடு என்றே அழைக்கப் பெற்றது.